CELEX: 32014R0329
Language: hr
Date: 2014-03-31 00:00:00
Title: Provedbena uredba Komisije (EU) br. 329/2014 оd 31. ožujka 2014. o 211. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

1.4.2014   
            
            
               HR
            
            
               Službeni list Europske unije
            
            
               L 98/11
            
         Provedbena uredba Komisije (EU) br. 329/2014
   оd 31. ožujka 2014.
   o 211. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al-Qaidom (1), a posebno njezin članak 7. stavak 1. točku (a), članak 7.a stavke 1. i 5.,
   budući da:
   
               (1)
            
            
               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom Uredbom.
            
         
               (2)
            
            
               Odbor za sankcije Vijeća sigurnosti Ujedinjenih naroda (UNSC) 14. veljače 2014. odlučio je izmijeniti jedan unos na popisu osoba, skupina i subjekata na koje se primjenjuje zamrzavanje financijskih sredstava i gospodarskih izvora. Nadalje, 14. ožujka 2014. Odbor za sankcije Vijeća sigurnosti Ujedinjenih naroda odlučio je izbrisati jednu fizičku osobu s popisa osoba, skupina i subjekata na koje se primjenjuje zamrzavanje financijskih sredstava i gospodarskih izvora te dodati jednu fizičku osobu na taj popis.
            
         
               (3)
            
            
               Prilog I. Uredbi (EZ) br. 881/2002 trebalo bi stoga na odgovarajući način ažurirati.
            
         
               (4)
            
            
               Kako bi se osigurala učinkovitost mjera predviđenih ovom Uredbom, ova Uredba treba odmah stupiti na snagu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. ožujka 2014.
      
         
            Za Komisiju
         
         
            u ime predsjednika
         
         
            Voditelj službe za instrumente vanjske politike
         
      
   
   
      (1)  SL L 139, 29.5.2002., str. 9.
   
   
      PRILOG
      Prilog I. Uredbi (EZ) br. 881/2002 mijenja se kako slijedi:
      
                  1.
               
               
                  Unos „Global Relief Foundation (GRF) Adresa: (a) 9935 South 76th Avenue, Unit 1, Bridgeview, Illinois 60455, Sjedinjene Američke Države; (b) PO Box 1406, Bridgeview, Illinois 60455, Sjedinjene Američke Države. Druge informacije: (a) Druge inozemne lokacije: Afganistan, Bangladeš, Eritreja, Etiopija, Gruzija, Indija, Irak, Zapadna obala i Gaza, Somalija i Sirija; (b) identifikacijski broj poslodavca u SAD-u: 36-3804626. (c) broj obveznika PDV-a: BE 454419759. Datum uvrštenja na popis iz članka 2.a stavka 4. točke (b): 22.10.2002.” pod naslovom „Fizičke osobe, skupine i subjekti” zamjenjuje se sljedećim:
                  „Global Relief Foundation (GRF) Adresa: (a) 9935 South 76th Avenue, Unit 1, Bridgeview, Illinois 60455, Sjedinjene Američke Države; (b) PO Box 1406, Bridgeview, Illinois 60455, Sjedinjene Američke Države. Druge informacije: (a) Druge inozemne lokacije: Afganistan, Bangladeš, Eritreja, Etiopija, Gruzija, Indija, Irak, Zapadna Obala i Gaza, Somalija i Sirija; (b) identifikacijski broj poslodavca u SAD-u: 36-3804626. Datum uvrštenja na popis iz članka 2.a stavka 4. točke (b): 22.10.2002.”
               
            
                  2.
               
               
                  Sljedeći se unos dodaje pod naslov „Fizičke osobe”:
                  „Malik Muhammad Ishaq (alias Malik Ishaq). Adresa: Pakistan. Datum rođenja: oko 1959. Mjesto rođenja: Rahim Yar Khan, pokrajina Punjab, Pakistan. Državljanstvo: pakistansko. Druge informacije: (a) Fizički opis: snažne građe i crnih očiju, crne kose i srednje smeđe puti s gustom crnom bradom; (b) Fotografija dostupna za uvrštenje na posebnu objavu Interpola i Vijeća sigurnosti UN-a. Datum uvrštenja na popis iz članka 2.a stavka 4. točke (b): 14.3.2014.”
               
            
                  3.
               
               
                  Sljedeći unos pod naslovom „Fizičke osobe” briše se:
                  „Yacine Ahmed Nacer (alias (a) Yacine di Annaba, (b) Il Lungo, (c) Naslano). Adresa: 6 rue Mohamed Khemisti, Annaba, Alžir. Datum rođenja: 2.12.1967. Mjesto rođenja: Annaba, Alžir. Državljanstvo: alžirsko. Druge informacije: (a) Navodno boravi u Alžiru od 2009.; (b) Očevo ime je Ahmed Nacer Abderrahmane, a majčino Hafsi Mabtouka. Datum uvrštenja na popis iz članka 2.a stavka 4. točke (b): 17.3.2004.”